Index - Tech - Félmilliárd dolláros büntetés lcd-gyártóknak
2011.12.29. 13:03
A New York állambeli főügyész, Eric Schneidermann bejelentette, hogy nyolc szövetségi tagállam keresete alapján hét nagy, ázsiai székhelyű technológiai céget büntettek meg, mivel a vállalatok háttéralkut kötöttek a televíziókba, a számítógépek monitorjaiba, illetve a laptopokba szerelhető TFT-LCD képernyők áráról, vagyis árkartell tevékenységet folytattak az Egyesült Államok piacán.
A Chi Mei Innolux, a Chunghwa Picture Tubes, az Epson Imaging Devices, a HannStar Display, a Hitachi Displays, a Samsung Electronics és a Sharp, valamint leányvállalataik összesen 538 millió dolláros kártérítést kötelesek fizetni.
Ebből az összegből a 501 millió dollárt a megkárosított minősített vásárlók kapnak, a maradékot pedig a termékekből vásárló állami és közintézmények. A beperelt hét cégből öt abba is beleegyezett, hogy további 14 millió dollárt az eljárási és a perköltségek megfizetésére fordítanak.